|  |  |  |
| --- | --- | --- |
| Cover |  | 27. november 2015  |
|  |  |

# Væsentlige risici og emner

## Problem

Som en del af den løbende opfølgning på delprogrammets risikoanalyse og delprogrammets fremdrift fremlægges for styregruppen risici og emner, som programledelsen har vurderet kræver styregruppens opmærksomhed.

## Baggrund

Adresseprogrammet identificerer løbende en række emner og risici, som har tværgående betydning for delprogrammets projekter. Risici analyseres og beskrives i overensstemmelse med Statens Projektmodels standard for risikohåndtering i risikoregisteret. Emner registreres og behandles i delprogrammets emneliste. Risikoregister og emneliste vedligeholdes i samarbejde med delprogrammets projekter.

## Løsning

Nedenfor er listet kritiske risici og emner.

**Kritiske risici**

|  |  |  |  |  |  |
| --- | --- | --- | --- | --- | --- |
| **ID** | **Årsag** | **Hændelse** | **Effekt** | **Værdi****(SxK)** | **Tiltag** |
| A22(Ny) | Lovprojektets tidsplan er stram og giver ikke mulighed for yderligere forsinkelser. | Kvaliteten af lovforslaget forringes. | Risiko for ”huller” i hjemlen hvormed registrenes idriftsættelse kan forsinkes. | **15**(3x5) | Prioriterer indsatsen ift. de regler, som er forretningskritiske.Få assistance fra Kammeradvokaten eller lignede.  |

**Aktuelle emner**

|  |  |  |
| --- | --- | --- |
| ID jf. issue-liste | Problem og konsekvens | Status på håndtering (og evt. frist) |
| 140 | Datamodel for DAR er ikke i stand til at bestå konformanstjek | Status pr. 16-11-2015:Der er igangsat arbejde med at revidere datamodellen, og det forventes, at den reviderede datamodel godkendes skriftligt i PK den 29/11. Efter godkendelse afleveres DARs DLS v0.9.1 til GD7. |
| 139(Ny) | Nøglepersoner (delprogramleder og koordinator) forlader delprogrammet pr. 1/12-2015.  | Status pr. 16-11-2015:GST har slået de to stillinger op, og søger at bemande dem hurtigst muligt. |
| 107 | ERST er ifølge implementeringsplanen afhængig af SKAT’s produkter. ERST kan ikke starte udvikling før det kan verificeres om det er muligt at ERST hhv. SKAT kan anvende forskelligt adressegrundlag (CPR-Vej og DAR) ved virksomhedsregistreringen. | Status pr. 27-11-2015: SKAT reviderer løsningsmodel og leverer udkast til ERST/DST og programledelsen den 1. december.  |

|  |  |  |
| --- | --- | --- |
| (Ny) | Manglende detailplan fra GD7 vedr. krav til registrenes deltagelse i GD7s agile udviklingsfase fra ultimo november til primo april. Manglende afstemning af GD1-leverandørernes tidsplaner med GD7’s. I værste fald har registerprojekterne ikke mulighed for at være klar til snitfladetest 1. maj.  | 15.11.2015: GD1 og GD2 håndterer ift. projektleverandører og GD7 ift. KMD25.11.2015: der har været afholdt opklarende møde med GD1-leverandørerne og GD7. GD7 leverer en plan 7/12, hvorefter der igen afholdes møde med leverandørerne og GD7 mhp. en drøftelse af, om planen leverer de nødvendige svar til registrene. |
| (Ny) | Organiseringen af det tværgående testarbejde, herunder koordinering af tests ml. GD1/GD2 og GD7 samt etablering af tværgående testdata-sæt. Opgaven ligger formelt hos GD8, men den løses ikke her. Grunddatabestyrelsen har bedt GST om at lave en foranalyse af opgavens indhold samt bud på ansvarsplacering og ressourcebehov. Emnet indeholder desuden mitigerende handlinger for hhv. risiko A15 (Opgaveansvaret for snitfladetest er placeret i registerprojekterne) og B16 (Frekvensen på release af fejlrettelser af tjenester på DAF er utilstrækkelig ifm. test). De to risici er derfor lukket.  | 15.11.2015: Der er igangsat et arbejde med at udarbejde et oplæg til plan for fælles test i GD1, GD2 og GD7, indeholdende tids- og aktivitetsplan, overblik over fælles testopgaver (formål, fagligt indhold, hovedaktiviteter) samt succeskriterier og anbefaling. |

Det *indstilles*, at styregruppen drøfter risikobilledet og godkender de mitigerende handlinger for de kritiske risici og emner.

**Procedure**
Emner og risici er behandlet på møde i Projektforum den 20. oktober 2015.

## Kommunikation

*Ikke relevant*